**ПРОТОКОЛ**

от проведена среща между служители на НЗОК, определени със Заповед

 № РД-17-14/21.10.2019г., на Управителя на НЗОК и представители на БЛС

Днес, 14.11.2019г. се проведе работна среща по изготвяне на проект на НРД за медицинските дейности за 2020-2022 година и приложенията към него за извънболнична медицинска помощ между работна група от експерти на НЗОК за извънболнична медицинска помощ, определени със Заповед № РД-17-14/21.10.2019г., на Управителя на НЗОК и представители на БЛС за извънболнична медицинска помощ.

На срещата присъстваха:

**Работна група от НЗОК**

**Работна група от БЛС:**

Работните групи уточниха, че проектът на НРД за медицинските дейности 2020-2022 г. е изготвен в съответствие с чл. 55, ал. 2 от ЗЗО на база действащия към момента НРД за медицинските дейности за 2018 г. и съдържа отразени настъпилите промени в нормативната уредба и предложения на НЗОК за текстове, продиктувани от практическото приложение на НРД.

При настъпване на изменения и допълнения на нормативната уредба, същите ще бъдат своевременно отразени в проекта на НРД за медицинските дейности 2020-2022 г. и приложенията към него

Работните групи на БЛС и НЗОК уточниха, че ще се разглеждат предложения, внесени само от Председателя на УС на БЛС и/или Председателя на работните групи на БЛС за извънболнична помощ, пристигнали на хартиен носител по официалната поща на НЗОК или на официалния електронен адрес на НЗОК.

Работната група на НЗОК уточни, че спорните текстовете ще се представят на председателя на основната работна група на НЗОК по Заповед № РД-17-14/21.10.2019г., и/или ще остават за разглеждане от Надзорния съвет на НЗОК.

Двете работни групи за извънболнична помощ няма да обсъждат цени и обеми, финансова рамка.

**А) Предложения на БЛС постъпили с писмо с вх.№ 17-01-74/12.11.2019г на НЗОК и изх. №361/11.11.2019г. на БЛС, които бяха отложени за обсъждане от проведената работна среща на 13.11.2019г.:**

* Броя на реализираните СМД и ВСМД, както и стойността на изразходваните МДД за предходното тримесечие във втория месец на текущото тримесечие;

**НЗОК:**Ще се проучи технологичната възможност за реализиране на справката от страна на НЗОК.

**БЛС:** Справката да представлява общ брой изпълнени направления.

* Да бъдат извадени извън „регулативен стандарт“ СМДИ, ВСМД и СМД тип 4 и тип 7 - за профилактика за ЗОЛ над 18г., майчино и детско здравеопазване.

**НЗОК:** Предмет на Правилата по ЗБНЗОК. Ще се обсъди при договаряне цени и обеми.

**БЛС:** Приемат уточнението на НЗОК.

* Промяна в чл.263 ал.4 - с включването в Приложение 1А се създава възможност ОПЛ да има правата на новозавършил лекар, въпреки че болниците могат да ползват чл.260 и за ОПЛ с придобита съответна профилна специалност: „(4) Общопрактикуващите лекари по ал. 2 и 3 ~~не~~ се посочват в приложение № 1А към договора на лечебното заведение с РЗОК“.

**НЗОК:** Да остане за обсъждане в работната група по Заповед № РД-17-14/21.10.2019 г. по т. „Б“.

**Б). ПРОЕКТ**

**НАЦИОНАЛЕН РАМКОВ ДОГОВОР ЗА МЕДИЦИНСКИТЕ ДЕЙНОСТИ между Националната здравноосигурителна каса и Българския лекарски съюз за 2020 - 2022 г.**

**Раздел III**

**Условия и ред за оказване на извънболнична медицинска помощ**

*Условия и ред за оказване на извънболнична медицинска помощ. Избор на общопрактикуващ лекар, условия и ред за оказване на ПИМП*

**Чл. 139**. (1) Общопрактикуващите лекари обявяват в амбулаторията на място, достъпно за ЗОЛ, своя месечен график съгласно приложение № 9, който съдържа часове:

1. за амбулаторен прием;

2. за домашни посещения;

3. за промотивна и профилактична дейност;

4. за работа по програма „Майчино здравеопазване“;

5. за работа по програма „Детско здравеопазване“.

(2) Графикът по ал. 1 съдържа телефон за консултация и за домашни посещения - телефон на практиката или мобилен телефон. В графика се посочва и заместник на избрания ОПЛ за случаите, когато той не може да изпълнява лично задълженията си, както и неговото местоположение, телефон и други начини за контакт, а също и местонахождението, телефонът и другите начини за контакт и с дежурния кабинет и/или лечебното заведение, осигуряващи медицинска помощ на пациентите извън графика на ОПЛ.

(3) Извън графика по ал. 2 в случаите, в които ОПЛ не може да изпълнява лично задълженията си, същият поставя на видно и общодостъпно място в амбулаторията си съобщение за срока на своето отсъствие, както и имената на заместника, неговото местонахождение, телефон и други начини за контакт.

(4) В случаите, когато ОПЛ обслужва ЗОЛ в повече от едно населено място, графикът по ал. 1 се изготвя за всяко населено място поотделно, в т. ч. и за всеки нает лекар в практиката.

***(4) В случаите, когато населеното място, в което е регистриран адрес на лечебното заведение с неблагоприятни условия, графикът на работа на този адрес следва да съдържа амбулаторен прием не по-малко от 5 часа минимум веднъж седмично.***

**БЛС**:(4) В случаите, когато населеното място, в което е регистриран адрес на лечебното заведение с неблагоприятни условия, графикът на работа на този адрес следва да съдържа амбулаторен прием не по-малко от 1 час седмично.

**НЗОК и БЛС:** Двете страни приеха да отпадне предложението в ал.4 за минимален брой часове седмично в графика за работа при неблагоприятни условия, като се прецизира текста в новата методика за работа на практики в населени места с неблагоприятни условия.

**Раздел VIII**

**Условия и срокове за заплащането на дейностите в извънболничната помощ**

**Чл. 207**. (1) Изпълнителите на ПИМП представят ежемесечно в РЗОК в срок до 17 ч. на 3-тия работен ден на месеца, следващ отчетния, списък в утвърден от НЗОК формат с новоизбралите ги ЗОЛ и първите екземпляри от регистрационните форми за избор на новозаписаните пациенти в пациентска листа на ОПЛ на хартиен носител, и в случаите, когато не отчитат дейност. Подадените по електронен път форми съгласно чл. 128, ал. 2 се съхраняват в информационната система на НЗОК.

(2) При предоставяне на регистрационни форми за избор на ОПЛ формите могат да се предоставят сканирани, подписани с електронен подпис от ОПЛ през портала на НЗОК. Размерът на файла на предоставените по този начин форми не може да надхвърля 15 МБ.

(3) В случаите по ал. 2 първите екземпляри на хартиен носител се предоставят в РЗОК в срок до 20-о число на месеца, следващ отчетния.

(4) Изпълнителите на СИМП предоставят в РЗОК първичните медицински документи: „Медицинско направление за консултация или провеждане на съвместно лечение“ (бл. МЗ-НЗОК № 3), „Медицинско направление за високоспециализирани дейности“ (бл. МЗ-НЗОК № 3А), „Направление за медико-диагностична дейност“ (бл. МЗ-НЗОК № 4) и „Талон за медицинска експертиза“ (бл. МЗ-НЗОК № 6) най-късно до **~~четвъртия~~ третия** работен ден на месеца, следващ отчетния.

НЗОК: Остава за обсъждане СИМП.

(5) Изпълнителите на ПИМП и СИМП предоставят в РЗОК копия (хартиени или електронни) от удостоверителните документи за право на обезщетения в натура в случай на болест, майчинство, трудови злополуки или професионални заболявания и декларации при ползване от осигурени лица на права на спешна и неотложна помощ от пакета на НЗОК срещу представена ЕЗОК или удостоверение, временно заместващо ЕЗОК, най-късно до **~~20-о число~~ до четвъртия работен ден**на месеца, следващ отчетния, в случаите, когато отчитат такава дейност.

**НЗОК и БЛС се обединиха, че остава старият текст по ал. 5.**

**Глава двадесет и първа**

**САНКЦИИ ПРИ НЕИЗПЪЛНЕНИЕ НА ДОГОВОРИТЕ ЗА ОКАЗВАНЕ НА МЕДИЦИНСКА ПОМОЩ**

**Раздел I ПРИЕМА се**

**Налагане на санкции. Видове санкции. Неоснователно получени суми**

**Чл. 395**. (1) При констатирани нарушения от длъжностните лица по чл. 72, ал. 2 от ЗЗО: длъжностните лица - служители на НЗОК, и длъжностни лица от РЗОК - контрольори, по изпълнение на договорите за оказване на медицинска помощ се налагат:

1. санкции, предвидени в тази глава;

2. глоби или имуществени санкции съгласно административнонаказателните разпоредби на ЗЗО.

(2) Предвидените в тази глава санкции се прилагат при нарушение, констатирано по реда на глава двадесета.

(3) Предвидените в чл. 105д и 105е от ЗЗО глоби или имуществени санкции се прилагат при нарушение, констатирано по реда на ЗАНН и инструкцията по чл. 72, ал. 10 от ЗЗО, на управителя на НЗОК.

(4) За маловажни случаи на нарушения наказващият орган не налага наказание, като направи предписание за отстраняване на съответното нарушение и предупреди нарушителя, че при повторно извършване на нарушение ще му бъде наложена санкция.

(5) След изтичане на срока за изпълнение на предписание за отстраняване на съответното нарушение контролните органи по чл. 72, ал. 2 от ЗЗО могат да направят повторна проверка и да изискат документи, удостоверяващи изпълнението на предписанието.

**Чл. 396**. (1) В случаите по чл. 76а от ЗЗО, когато ИМП е получил суми без правно основание, които не са свързани с извършване на нарушение по ЗЗО или на НРД, и това е установено при проверка от контролните органи по чл. 72, ал. 2 от ЗЗО, изпълнителят е длъжен да възстанови сумите.

(2) В случаите по ал. 1 се съставя протокол за неоснователно получени суми.

(3) Протоколът за неоснователно получени суми по ал. 2 съдържа:

1. обекта на проверката - наименование и месторазположение;

2. данните за проверката - дата и място на съставяне, основание за извършване на проверката, проверяващото лице (лица);

3. описание на установените факти;

4. констатираните неоснователно получени суми и техния размер;

5. подписа на съставителя(ите);

6. срока за възражение, установен в ЗЗО;

7. дата на връчване и подпис на лицето - обект на проверката.

(4) Лицето - обект на проверката, има право да представи писмено възражение пред управителя на НЗОК, съответно пред директора на РЗОК, в 7-дневен срок от връчване на протокола.

(5) След изтичане на срока за възражение по ал. 4 управителят на НЗОК, съответно директорът на РЗОК, издава писмена покана за възстановяване на сумите, получени без правно основание, която се връчва на ИМП.

(6) Поканата за възстановяване на сумите по ал. 1 подлежи на обжалване по реда на АПК.

(7) В 14-дневен срок от получаване на поканата изпълнителят е задължен доброволно да внесе дължимите суми.

(8) Когато ИМП не изпълни поканата в срока по ал. 7, дължимата сума се прихваща от следващото плащане по договора. Когато договорът е прекратен и/или не се дължат плащания по него, сумата се събира по съдебен ред.

**Чл. 397**. (1) В случаите по чл. 76б от ЗЗО, когато ИМП е получил суми без правно основание в резултат на извършено нарушение по ЗЗО или на НРД, управителят на НЗОК, съответно директорът на РЗОК, удържа неоснователно платените суми, като на нарушителя се налагат наказания, определени в ЗЗО или в НРД.

(2) В случаите по ал. 1 управителят на НЗОК, съответно директорът на РЗОК, издава писмена покана за възстановяване на сумите, получени без правно основание, след влизане в сила на наказателното постановление и/или на заповедта за налагане на санкция.

**Чл. 397а.** Протоколите по чл. 74, ал. 3 от ЗЗО и чл. 76а, ал. 2 от ЗЗО и протоколите в случаите на констатирано нарушение с получаване на суми без правно основание по чл. 76б от ЗЗО се връчват по реда на Данъчно-осигурителния процесуален кодекс.

**Чл. 398**. (1) Санкциите по този НРД са:

1. финансова неустойка;

2. прекратяване на договор.

(2) За всяко констатирано нарушение се прилага съответна по вид и размер санкция.

(3) При констатирани нарушения, извършени от различни лекари от лечебното заведение - изпълнител на извънболнична помощ, за всяко едно от тях се налага съответната санкция.

(4) В случаите по ал. 3 общият размер на санкцията е сбор от санкциите за всяко едно нарушение.

(5) При констатирани нарушения по изпълнение на КП, АПр, КПр и КДН за всяко едно от тях се налага съответна по вид и размер санкция.

(6) В случаите по ал. 5 общият размер на санкцията е сбор от санкциите за всяко едно нарушение.

**Чл. 399**. Видът и размерът на санкцията се определят от управителя на НЗОК, съответно директора на РЗОК, в зависимост от: вида и тежестта на констатираното нарушение, както и броя на случаите по това нарушение, поредността на извършването му и от решението на арбитражната комисия в случаите, когато същата се е произнесла с решение.

**Раздел II**

**Санкции при констатирани нарушения**

**Чл. 400**. (1) Когато изпълнител на извънболнична медицинска помощ наруши условията и реда за оказване на медицинска помощ по чл. 55, ал. 2, т. 2 от ЗЗО, определени в този НРД, управителят на НЗОК, съответно директорът на РЗОК, налага санкция „финансова неустойка“ в размер от 50 до 150 лв.

(1) Когато изпълнител на извънболнична медицинска помощ наруши условията и реда за оказване на медицинска помощ по чл. 55, ал. 2, т. 2 от ЗЗО, определени в този НРД, управителят на НЗОК, съответно директорът на РЗОК, налага санкция "финансова неустойка" в размер ***от 100 до 200 лв***.

**БЛС:Не се приема.**

**НЗОК: Оттегля направеното предложение.**

(2) За повторно нарушение по ал. 1 „финансовата неустойка“ е в размер от 100 до 300 лв.

(2) За повторно нарушение по ал. 1 "финансовата неустойка" е в размер ***от 200 до 350 лв***.

**БЛС:Не се приема.**

**НЗОК: Оттегля направеното предложение.**

(5) Когато изпълнител на комплексно диспансерно наблюдение наруши условията и реда за оказване на медицинска помощ по чл. 55, ал. 2, т. 2 от ЗЗО, определени в този НРД, управителят на НЗОК, съответно директорът на РЗОК, налага санкция „финансова неустойка“ в размер от 50 до 100 лв.

(5) Когато изпълнител на комплексно диспансерно наблюдение наруши условията и реда за оказване на медицинска помощ по чл. 55, ал. 2, т. 2 от ЗЗО, определени в този НРД, управителят на НЗОК, съответно директорът на РЗОК, налага санкция "финансова неустойка" в размер ***от 100 до 150 лв.***

**БЛС:Не се приема.**

**НЗОК: Оттегля направеното предложение.**

(6) За повторно нарушение по ал. 5 „финансовата неустойка“ е в размер от 150 до 300 лв.

**Чл. 401**. (1) Когато изпълнител на извънболнична медицинска помощ окаже медицинска помощ в нарушение на изискванията за налично и технически изправно медицинско оборудване и обзавеждане, управителят на НЗОК, съответно директорът на РЗОК, налага санкция „финансова неустойка“ в размер от 50 до 150 лв.

(1) Когато изпълнител на извънболнична медицинска помощ окаже медицинска помощ в нарушение на изискванията за налично и технически изправно медицинско оборудване и обзавеждане, управителят на НЗОК, съответно директорът на РЗОК, налага санкция "финансова неустойка" в размер ***от 100*** до 150 лв.

**БЛС:Не се приема.**

**НЗОК: Оттегля направеното предложение.**

**НЗОК:** Предложение за редакция на текста по (1): Когато изпълнител на извънболнична медицинска помощ **наруши изискванията** за налично и технически изправно медицинско оборудване и обзавеждане, управителят на НЗОК, съответно директорът на РЗОК, налага санкция „финансова неустойка“ в размер от 50 до 150 лв.

**БЛС:Приема направената редакция от НЗОК по ал. 1.**

(2) За повторно нарушение по ал. 1 „финансовата неустойка“ е в размер от 100 до 300 лв.

(2) За повторно нарушение по ал. 1 "финансовата неустойка" е в размер ***от 150*** до 300 лв.

**БЛС:Не се приема.**

**НЗОК: Оттегля направеното предложение.**

(5) Когато изпълнител на комплексно диспансерно наблюдение окаже медицинска помощ в нарушение на изискванията за налично и технически изправно медицинско оборудване и обзавеждане, управителят на НЗОК, съответно директорът на РЗОК, налага санкция „финансова неустойка“ в размер от 50 до 150 лв.

 (5) Когато изпълнител на комплексно диспансерно наблюдение окаже медицинска помощ в нарушение на изискванията за налично и технически изправно медицинско оборудване и обзавеждане, управителят на НЗОК, съответно директорът на РЗОК, налага санкция "финансова неустойка" в размер ***от 100 до 200 лв.***

**БЛС:Не се приема.**

**НЗОК: Оттегля направеното предложение.**

(6) За повторно нарушение по ал. 5 „финансовата неустойка“ е в размер от 100 до 300 лв.

(6) За повторно нарушение по ал. 5 "финансовата неустойка" е в размер ***от 200*** до 300 лв.

**БЛС:Не се приема.**

**НЗОК: Оттегля направеното предложение.**

**Чл. 402**. (1) Когато изпълнител на извънболнична медицинска помощ наруши установените изисквания за работа с медицинска или финансова документация, с изключение на случаите на явна фактическа грешка, управителят на НЗОК, съответно директорът на РЗОК, налага санкция „финансова неустойка“ в размер от 50 до 150 лв.

(1) Когато изпълнител на извънболнична медицинска помощ наруши установените изисквания за работа с медицинска или финансова документация, с изключение на случаите на явна фактическа грешка, управителят на НЗОК, съответно директорът на РЗОК, налага санкция "финансова неустойка" в размер ***от 100 до 200 лв.***

**БЛС:Не се приема.**

**НЗОК: Оттегля направеното предложение.**

(2) За повторно нарушение по ал. 1 „финансовата неустойка“ е в размер от 100 до 300 лв.

(2) За повторно нарушение по ал. 1 "финансовата неустойка" е в размер ***от 200*** до 300 лв.

**БЛС:Не се приема.**

**НЗОК: Оттегля направеното предложение.**

(5) Когато изпълнител на комплексно диспансерно наблюдение наруши установените изисквания за работа с медицинска или финансова документация, с изключение на случаите на явна фактическа грешка, управителят на НЗОК, съответно директорът на РЗОК, налага санкция „финансова неустойка“ в размер от 50 до 150 лв.

(5) Когато изпълнител на комплексно диспансерно наблюдение наруши установените изисквания за работа с медицинска или финансова документация, с изключение на случаите на явна фактическа грешка, управителят на НЗОК, съответно директорът на РЗОК, налага санкция "финансова неустойка" в размер ***от 100 до 200 лв.***

**БЛС:Не се приема.**

**НЗОК: Оттегля направеното предложение.**

(6) За повторно нарушение по ал. 5 „финансовата неустойка“ е в размер от 100 до 300 лв.

(6) За повторно нарушение по ал. 5 "финансовата неустойка" е в размер ***от 200 до 350 лв.***

**БЛС:Не се приема.**

**НЗОК: Оттегля направеното предложение.**

**Чл. 403**. (1) Когато изпълнител на извънболнична медицинска помощ наруши определените в този НРД изисквания за назначаване на лекарствена терапия или предписване на лекарствени продукти за домашно лечение/медицински изделия/диетични храни за специални медицински цели, управителят на НЗОК, съответно директорът на РЗОК, налага санкция „финансова неустойка“ в размер от 50 до 150 лв.

(1) Когато изпълнител на извънболнична медицинска помощ наруши определените в този НРД изисквания за назначаване на лекарствена терапия или предписване на лекарствени продукти за домашно лечение/медицински изделия/диетични храни за специални медицински цели, управителят на НЗОК, съответно директорът на РЗОК, налага санкция "финансова неустойка" в размер ***от 100 до 200 лв.***

**БЛС:Не се приема.**

**НЗОК: Оттегля направеното предложение.**

(2) За повторно нарушение по ал. 1 „финансовата неустойка“ е в размер от 100 до 300 лв.

(2) За повторно нарушение по ал. 1 "финансовата неустойка" е в размер ***от 200 до 350 лв.***

**БЛС:Не се приема.**

**НЗОК: Оттегля направеното предложение.**

(5) Когато изпълнител на комплексно диспансерно наблюдение наруши изискванията за предписване на лекарствени продукти за домашно лечение, медицински изделия и диетични храни за специални медицински цели, определени в този НРД, управителят на НЗОК, съответно директорът на РЗОК, налага санкция „финансова неустойка“ в размер от 50 до 100 лв.

(5) Когато изпълнител на комплексно диспансерно наблюдение наруши изискванията за предписване на лекарствени продукти за домашно лечение, медицински изделия и диетични храни за специални медицински цели, определени в този НРД, управителят на НЗОК, съответно директорът на РЗОК, налага санкция "финансова неустойка" в размер ***от 100 до 150 лв.***

**БЛС:Не се приема.**

**НЗОК: Оттегля направеното предложение.**

(6) За повторно нарушение по ал. 5 „финансовата неустойка“ е в размер от 100 до 200 лв.

(6) За повторно нарушение по ал. 5 "финансовата неустойка" е в размер ***от 150 до 250 лв.***

**БЛС:Не се приема.**

**НЗОК: Оттегля направеното предложение.**

**Чл. 404**. (1) Когато изпълнител на извънболнична медицинска помощ не изпълни задълженията си за уведомяване на РЗОК за настъпили промени в обстоятелства, свързани със сключването на индивидуалния договор, управителят на НЗОК, съответно директорът на РЗОК, налага санкция „финансова неустойка“ в размер от 50 до 100 лв.

(1) Когато изпълнител на извънболнична медицинска помощ не изпълни задълженията си за уведомяване на РЗОК за настъпили промени в обстоятелства, свързани със сключването на индивидуалния договор, управителят на НЗОК, съответно директорът на РЗОК, налага санкция "финансова неустойка" в размер ***от 100 до 150 лв.***

**БЛС:Не се приема.**

**НЗОК: Оттегля направеното предложение.**

(2) За повторно нарушение по ал. 1 „финансовата неустойка“ е в размер от 100 до 200 лв.

(2) За повторно нарушение по ал. 1 "финансовата неустойка" е в размер ***от 150 до 250 лв.***

**БЛС:Не се приема.**

**НЗОК: Оттегля направеното предложение.**

(5) Когато изпълнител на комплексно диспансерно наблюдение не изпълни задълженията си за уведомяване на РЗОК за настъпили промени в обстоятелства, свързани със сключването на индивидуалния договор, управителят на НЗОК, съответно директорът на РЗОК, налага санкция „финансова неустойка“ в размер от 50 до 100 лв.

(5) Когато изпълнител на комплексно диспансерно наблюдение не изпълни задълженията си за уведомяване на РЗОК за настъпили промени в обстоятелства, свързани със сключването на индивидуалния договор, управителят на НЗОК, съответно директорът на РЗОК, налага санкция "финансова неустойка" в размер ***от 100 до 150 лв.***

**БЛС:Не се приема.**

**НЗОК: Оттегля направеното предложение.**

(6) За повторно нарушение по ал. 5 „финансовата неустойка“ е в размер от 100 до 200 лв.

(6) За повторно нарушение по ал. 5 "финансовата неустойка" е в размер ***от 150 до 250 лв.***

**БЛС:Не се приема.**

**НЗОК: Оттегля направеното предложение.**

**Чл. 405**. За трето и следващо нарушение управителят на НЗОК, съответно директорът на РЗОК, налага санкция „финансова неустойка“ в максималния размер, предвиден за повторните нарушения по чл. 400 - 404.

**Чл. 406**. (1) Управителят на НЗОК, съответно директорът на РЗОК, налага санкция „финансова неустойка“ в размер от 50 до 100 лв., когато изпълнител на медицинска помощ е извършил някое от следните нарушения:

1. нарушаване на критериите за качество на медицинската помощ, регламентирани в този НРД;

2. неудовлетвореност на пациентите от оказаните медицински дейности, свързани с оказаната медицинска помощ, заплатена от бюджета на НЗОК, установена съгласно наредбата по чл. 19, ал. 7, т. 15 от ЗЗО, и след оценка на критериите за качество на медицинската помощ, регламентирани в този НРД, и установяване на нарушаването им.

(2) За повторно нарушение по ал. 1 „финансовата неустойка“ е в размер от 150 до 250 лв.

(3) В случаите на недостигане на прицелните стойности по чл. 170, ал. 3 и чл. 171, ал. 3 за HbA1c, LDL-холестерол и артериално налягане, ако са предприети мерки за подобряване на контрола, като: препоръки за хигиенно-диетичен режим, промяна в терапията, консултация със специалист или други, управителят на НЗОК, съответно директорът на РЗОК, не налага санкция по ал. 1, т. 1.

(4) Управителят на НЗОК, съответно директорът на РЗОК, налага санкция „финансова неустойка“ в размер от 300 до 500 лв., когато изпълнител на медицинска помощ е извършил някое от следните нарушения:

1. системно нарушение по смисъла на § 1, т. 19 от допълнителните разпоредби на ЗЗО на критериите за качество на медицинската помощ, регламентирани в този НРД;

2. системна неудовлетвореност по смисъла на § 1, т. 19а от допълнителните разпоредби на ЗЗО на пациентите от оказаните медицински дейности, свързани с оказаната медицинска помощ, заплатена от бюджета на НЗОК, установена съгласно наредбата по чл. 19, ал. 7, т. 15 от ЗЗО, и след оценка на критериите за качество на медицинската помощ, регламентирани в този НРД, и установяване на нарушаването им.

(5) Заповедта за налагане на санкция подлежи на оспорване по реда на АПК.

**Чл. 407**. (1) Управителят на НЗОК, съответно директорът на РЗОК, налага санкция „прекратяване на договора“ при отчитане на дейност, която не е извършена, както и при извършване и отчитане на медицинска дейност, за която няма съответни медицински индикации, установено по реда на чл. 72, ал. 2 от ЗЗО:

а) от изпълнител на извънболнична медицинска помощ по определен пакет - частично, по отношение на лекаря, който не е извършил тази дейност;

б) от изпълнител на болнична медицинска помощ - частично, за съответната медицинска дейност от пакета, по която е отчетена неизвършената дейност.

(2) При повторно извършване на нарушението по ал. 1 договорът с изпълнителя се прекратява изцяло.

(3) Заповедта за прекратяване на договора подлежи на оспорване по реда на АПК.

***Раздел III-* Приема се.**

**Ред за налагане на санкции**

**Чл. 408**. (1) Когато лицето - обект на проверката, не изрази писмено становище по чл. 390 или изразеното от него становище не съдържа възражения по направените констатации от длъжностното лице по чл. 72, ал. 2 от ЗЗО, управителят на НЗОК, съответно директорът на РЗОК, издава заповед, с която налага санкция.

(2) В 14-дневен срок след получаването на заповедта по ал. 1 ИМП е задължен доброволно да внесе дължимите суми.

(3) Когато ИМП не внесе доброволно дължимата сума, тя се прихваща от следващото плащане по договора. Когато договорът е прекратен и/или не се дължат плащания по него, сумата се събира по съдебен ред.

**Чл. 409**. (1) В случаите, когато лицето - обект на проверка, оспори констатациите на длъжностното лице по чл. 72, ал. 2 ЗЗО, управителят на НЗОК, съответно директорът на РЗОК, в 7-дневен срок от получаване на писменото становище по чл. 390 изпраща спора за решаване от арбитражна комисия. Когато констатациите са оспорени пред управителя на НЗОК, спорът се решава от арбитражната комисия на тази РЗОК, с чийто директор изпълнителят на медицинска помощ - обект на проверката, е сключил договор.

(2) Арбитражната комисия се произнася с решение в двуседмичен срок от получаване на преписката.

(3) Арбитражът не е задължителен, освен ако арбитражната комисия не се е сформирала при условията на чл. 75, ал. 5 от ЗЗО в двуседмичен срок от писмената покана на директора на съответната РЗОК до съответните лица и организации.

**Чл. 410**. (1) В случай че арбитражната комисия потвърди констатациите на длъжностното лице по чл. 72, ал. 2 от ЗЗО, управителят на НЗОК, съответно директорът на РЗОК, издава заповед за налагане на предвидените в НРД санкции.

(2) Санкциите по ал. 1 се налагат със заповед на управителя на НЗОК, съответно директора на РЗОК, която се издава в срок до един месец от уведомяването от страна на арбитражната комисия на управителя на НЗОК, съответно директора на РЗОК, че са потвърдени констатациите на длъжностното лице по чл. 72, ал. 2 от ЗЗО и се съобщава на лицето - обект на проверката.

(3) Когато нарушението е установено от длъжностни лица - контрольори на РЗОК, извършили проверка на територията на друга РЗОК, предложението до управителя на НЗОК за издаването на заповедта за санкция се прави от директора на тази РЗОК, с чийто директор изпълнителят на медицинска помощ - обект на проверката, е сключил договор.

(4) Санкциите подлежат на съдебно обжалване по реда на АПК.

**Раздел IV- Приема се**

**Правила за работа на арбитражните комисии**

**Чл. 411**. (1) На територията, обслужвана от РЗОК, се конституират арбитражни комисии, които разглеждат оспорените от лицата . обект на проверка:

1. констатации на длъжностни лица . служители на НЗОК;

2. констатации на длъжностни лица от РЗОК . контрольори.

(2) Арбитражната комисия се състои от представители на РЗОК и съответната РК на БЛС.

(3) В едномесечен срок от обнародването на този НРД директорът на съответната РЗОК издава заповед за определяне на състава на арбитражна комисия след посочване от страна на председателя на РК на БЛС в писмен вид на представителите на съответната РК на БЛС по съответните специалности в арбитражната комисия. При неспазване на срока от страна на председателя на РК на БЛС членовете на АК се определят от УС на БЛС в едноседмичен срок след уведомяването му от управителя на НЗОК.

(4) Директорът на съответната РЗОК организира създаването на арбитражна комисия за всеки конкретен случай и тя осъществява своята дейност при условията и по реда, определени в този раздел.

(5) При осъществяване на правомощията си по ал. 4 директорът на РЗОК включва в арбитражната комисия за всеки конкретен случай посочените по реда на ал. 3 представители на РК на БЛС по съответните специалности, които имат отношение към описаните факти и направените констатации в протокола на съответното длъжностно лице по чл. 72, ал. 2 от ЗЗО.

(6) В заповедта по ал. 5 се посочват и резервни членове.

(7) Член на арбитражната комисия не може да бъде длъжностно лице по чл. 72, ал. 2 от ЗЗО, което е извършило проверката и чиято констатация се оспорва, както и лицето - обект на проверка, оспорило констатацията.

(8) Всяка РК на БЛС публикува на своята интернет страница имената на лекарите - представители на БЛС - членове на арбитражна комисия.

**Чл. 412**. (1) Арбитражните комисии се конституират за срока на действие на НРД.

(2) Броят на представителите на РЗОК в състава на всяка арбитражна комисия е равен на общия брой представители на РК на БЛС, както следва: 3-ма представители на РЗОК и 3-ма представители на РК на БЛС.

(3) За всяка от квотите се определят по трима резервни членове по същия ред, по който се определят постоянните членове.

(4) Комисията се председателства от членовете й на ротационен принцип за срок три месеца.

(5) В случаите на отсъствие на председателя функциите му се изпълняват от заместник-председател - представител на съответната квота.

**Чл. 413**. Арбитражните комисии работят в съответствие с чл. 75 от ЗЗО.

**Чл. 414**. (1) Всяка арбитражна комисия разглежда споровете в пълен състав. Ако някой от постоянните членове отсъства, се включва резервен член от съответната квота.

(2) Всяка от страните по спора може в писмен вид да иска отвод на член на комисията, ако са налице обстоятелства, които пораждат основателни съмнения относно неговата безпристрастност и независимост.

**Чл. 415**. (1) Председателят на комисията свиква заседанията, уведомява членовете на комисията за необходимостта да се запознаят с материалите по спора, разпределя между членовете на комисията задълженията във връзка с изготвяне на решението и комплектуване на преписките.

(2) Заседание може да бъде свикано и по искане на не по-малко от трима членове на комисията.

(3) В случаите по ал. 2 председателят на комисията насрочва заседание в срок до три дни от получаване на искането.

(4) Арбитражната комисия разглежда споровете по документи, които страните предварително са представили.

(5) Ако комисията прецени, тя може да изслуша представител(и) на проверяващия екип (длъжностни лица - служители на НЗОК, и/или длъжностни лица от РЗОК - контрольори), както и на ИМП, направил възражения. Комисията може да изисква всички необходими документи, справки и други материали, необходими им за формиране на решение.

**Чл. 416**. На всяко заседание на комисията се води протокол, който се подписва от всички членове на комисията.

**Чл. 417**. (1) Арбитражната комисия се произнася с решение по предмета на спора.

(2) Решението на комисията е в писмен вид, съдържа мотиви и се подписва от всички членове.

(3) Срокът за произнасяне на решение е едномесечен, считан от датата на получаване на преписката.

(4) Решението се взема с мнозинство не по-малко от четири гласа от всички членове на комисията, присъствено и чрез явно гласуване.

(5) Решението на комисията се изготвя в три екземпляра - по един за ИМП, управителя на НЗОК, съответно директора на РЗОК, и съответната РК на БЛС. Решенията се връчват по начин, удостоверяващ получаването им.

**Чл. 418**. (1) В случай че арбитражната комисия потвърди констатациите на длъжностното лице по чл. 72, ал. 2 от ЗЗО изцяло или частично, управителят на НЗОК, съответно директорът на РЗОК, издава заповед за налагане на предвидените в НРД санкции.

(2) В случай че арбитражната комисия отхвърли изцяло констатациите на длъжностното лице по чл. 72, ал. 2 от ЗЗО, управителят на НЗОК, съответно директорът на РЗОК, писмено уведомява лицето - обект на проверката, за решението за прекратяване на производството.

(3) В случай че арбитражната комисия не се произнесе с решение в срока по чл. 75, ал. 7 от ЗЗО или е налице равен брой гласове, поради което не е налице прието решение, управителят на НЗОК, съответно директорът на РЗОК, издава мотивирана заповед, с която може да наложи санкциите.

(4) В случаите по ал. 3 арбитражната комисия изготвя протокол. Екземпляр от протокола се предоставя на управителя на НЗОК, съответно директора на РЗОК, и на РК на БЛС, а препис-извлечение от протокола се предоставя на лицето - обект на проверката.

(5) В случай че съответните РК на БЛС не са посочили свои представители в сроковете по чл. 75, ал. 6 от ЗЗО за създаване на арбитражна комисия, управителят на НЗОК, съответно директорът на РЗОК, издава мотивирана заповед, с която може да наложи санкциите, без да е необходимо становището по чл. 74, ал. 4 от ЗЗО да бъде разглеждано от такава комисия.

**Чл. 419**. (1) В специална книга в РЗОК се посочва датата на постъпване на всяка преписка в арбитражната комисия.

(2) След приключване на всяка преписка цялата документация се извежда в книгата по ал. 1. Копия от преписките се подреждат в архив и се съхраняват от комисията в РЗОК не по-малко от една година. Книгата се съхранява в деловодството на РЗОК.

**ДОПЪЛНИТЕЛНА РАЗПОРЕДБА**

**§ 1**. По смисъла на този договор:

1. „Здравноосигурени лица“ са лицата по чл. 33 от ЗЗО с непрекъснати здравноосигурителни права. Здравноосигурени лица се считат и:

а) лицата, осигурени в друга държава - членка на ЕС, държава от ЕИП или Конфедерация Швейцария, за които се прилагат правилата за координация на системите за социална сигурност по смисъла на § 1, т. 22 от ДРЗЗО - за съответния обхват медицинска помощ, в зависимост от приложимото спрямо лицата законодателство; лицата следва да докажат правото си на медицинска помощ с удостоверителни документи за право на обезщетения в натура в случай на болест, майчинство, трудови злополуки или професионални заболявания, издадени по реда на правилата за координация на системите за социална сигурност, както и гражданите на държави, с които Република България има сключени международни договори за социална сигурност;

б) здравнонеосигурени лица по § 2, ал. 1 от ЗБНЗОК за **2020** г. - за следните дейности:

**БЛС: Приема се**.

- здравнонеосигурени жени - за медицинските грижи по чл. 82, ал. 1, т. 2 от ЗЗ;

- комплексно диспансерно (амбулаторно) наблюдение на болни с психични заболявания;

- комплексно диспансерно наблюдение на болни с кожно-венерически заболявания;

- интензивно лечение;

в) лица по § 8, ал. 1 от ЗБНЗОК за **2020** г., които нямат доход и/или лично имущество, което да им осигурява лично участие в здравноосигурителния процес по реда на Постановление № 17 на Министерския съвет от 2007 г. за определяне на условията и реда за разходване на целевите средства за диагностика и лечение в лечебни заведения за болнична помощ на лица, които нямат доход и/или лично имущество, което да им осигурява лично участие в здравноосигурителния процес - за диагностика и лечение в лечебни заведения за болнична помощ.

**БЛС: Приема се**

3. "Повторно нарушение" е второ и следващо нарушение, извършено от лекар от лечебно заведение – ИМП, за което на нарушителя е била наложена и влязла в сила санкция за същия вид нарушение в рамките на календарната година ~~2019 г.~~

**БЛС: Приема се.**

3. "Повторно нарушение" е второ и следващо нарушение, извършено от лекар от лечебно заведение – ИМП, за което на нарушителя е била наложена и влязла в сила санкция за същия вид нарушение ~~в рамките на календарната година~~ ~~2019 г.~~ ***за срока на действие на НРД.***

**БЛС: Не се приема.**

**НЗОК: оттегля предложението.**

4. „Маловажни случаи“ по смисъла на чл. 395, ал. 4 са:

4.1. За извънболнична медицинска помощ:

а) липса на подпис или печат на ОПЛ/специалист в амбулаторния лист или в спецификацията/индивидуалния месечен отчет на лекаря;

б) липса на някои от посочените в приложение № 9 консумативи - за изпълнителите на ПИМП;

в) липса на някои от посочените в приложение № 10 консумативи за извършване на общомедицински дейности - за изпълнителите на СИМП.

4.2. За болнична медицинска помощ:

а) липса на подпис на декурзус от лекуващ лекар;

б) липса на декурзус в почивни дни на нетежко болни;

в) технически грешки в медицинската документация;

г) липса на печат върху епикризата.

5. Официалният интернет портал на НЗОК е: [www.nhif.bg](http://www.nhif.bg).

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 2**. (1) Този Национален рамков договор влиза в сила от 1.01**. 2020 г. ~~с изключение на медицинските дейности, за които наредбата по чл. 45, ал. 2 от ЗЗО предвижда друга дата за влизане в сила, различна от 1.04.2018 г.,~~** и отменя Националния рамков договор за медицинските дейности за 2018 г.

**БЛС: Приема се.**

**(2) Този Национален рамков договор се приема за срок от три години.**

**БЛС: Приема се.**

**§ 3**. Договорите с изпълнители на извънболнична медицинска помощ влизат в сила, както следва:

1. от 1 януари **2020** г. - за изпълнителите на ПИМП;

**БЛС: Приема се.**

2. от 1 януари **2020** г., при условие че съответният изпълнител до момента на сключване на новия договор е работил по договор с НЗОК за оказване на същия вид медицинска помощ и че новият договор се подпише в срока по чл. 23;

**БЛС: Приема се.**

3. от датата на подписване, при условие че изпълнителят по т. 2 е договорил дейност, която не е извършвал по договор с НЗОК до 31 **декември 2019** г. - за новата по вид дейност;

**БЛС: Приема се.**

4. от датата на подписване на договора, в случай че съответният изпълнител до момента на сключване на новия договор не е работил по договор с НЗОК.

**§ 6**. (1) В случай че лечебно заведение за извънболнична помощ/здравно заведение не сключи договор с НЗОК при тези условия, за извършената от него дейност от 1 януари **2020** г. до датата на отказа се подписва срочен договор.

**БЛС: Приема се.**

**§ 8**. Дейностите в извънболничната и болничната помощ, назначени по реда на НРД за медицинските дейности за **2018** г. и започнати преди 1 януари **2020** г., се извършват по реда на НРД за медицинските дейности за **2018** г. и се заплащат при условията и по реда на този НРД.

**БЛС: Приема се.**

**§ 9**. Всички образци на първични медицински документи, приети с НРД за медицинските дейности за **2018** г., се прилагат до издаването на нови такива.

**БЛС: Приема се.**

**§ 10**. В случаите на констатирани нарушения, извършени до **31.12.2019 г.** през периода на действие на предходния индивидуален договор с изпълнител на медицинска помощ, се прилагат глобите и санкциите, предвидени за съответното нарушение в ЗЗО и НРД за медицинските дейности за **2018** г., като се спазва процедурата за осъществяване на контрол по ЗЗО и този НРД.

**БЛС: Приема се.**

**§ 11**. При необходимост от промяна на бизнес правилата в хода на изпълнение на финансовата година корекциите във формата на XML файл се извършват в срок един месец. Новият формат на отчетния файл влиза в сила един месец след публикуването му на официалната интернет страница на НЗОК.

**§ 12**. Директорите на РЗОК осъществяват ежедневен мониторинг на лечебните заведения, договорни партньори на НЗОК, формиращи най-голям разход на територията на съответната РЗОК.

**~~§ 13~~**~~. (1) Изпълнителите на медицинска помощ могат да подават финансово-отчетните документи по чл. 208 и по чл. 359 по електронен път през информационната система на НЗОК в PDF формат, подписан с УЕП съгласно чл. 13, ал. 2 ЗЕДЕП, до 30.07.2018 г.~~

~~(2) Финансови документи по ал. 1 се изготвят съгласно приложение № 22 "Финансови документи по § 13 от преходни и заключителни разпоредби на НРД".~~

~~(3) Изпълнителят на медицинска помощ получава нотификация чрез профила на ИМП в информационната система на НЗОК за приетия финансово-отчетен документ по ал. 1.~~

**БЛС: Приема се.**

**~~Приложение № 22~~** ~~„Финансови документи по § 13 от преходни и заключителни разпоредби на НРД“.~~

**БЛС: Приема се.**

Настоящият протокол се подписа в два екземпляра, по един - за НЗОК и БЛС.